CELEX: 62009CN0376
Language: et
Date: 2009-09-22 00:00:00
Title: Kohtuasi C-376/09: 22. septembril 2009 esitatud hagi — Euroopa Ühenduste Komisjon versus Malta Vabariik

7.11.2009   
            
            
               ET
            
            
               Euroopa Liidu Teataja
            
            
               C 267/51
            
         22. septembril 2009 esitatud hagi — Euroopa Ühenduste Komisjon versus Malta Vabariik
   (Kohtuasi C-376/09)
   2009/C 267/85
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: A. Alcover San Pedro, E. Depasquale)
   
      Kostja: Malta Vabariik
   
      Hageja nõuded
   
   
               —
            
            
               Tunnistada, et kuna Malta Vabariik ei kõrvaldanud laevadel asuvaid ja haloone sisaldavaid tuletõrjesüsteeme ja tulekustuteid ning ei võtnud neid taaskasutusele, rikkus ta Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta (1) artikli 4 lõike 4 punktist v ja artiklist 16 tulenevaid kohustusi;
            
         
               —
            
            
               mõista kohtukulud välja Malta Vabariigilt.
            
         
      Väited ja peamised argumendid
   
   Määruse artikli 4 lõike 4 punkti v sätetest koosmõjus ühinemisakti artikli 2 sätetega tuleneb, et Malta Vabariik oli kohustatud kõrvaldama haloone sisaldavad tuletõrjesüsteemid ja tulekustutid enne 1. maid 2004, kui määruse VII lisas loetletud kriitilised kasutused välja arvata, ning võtma need haloonid taaskasutusele sobivate tehnoloogiate alusel.
   Kuna puudub igasugune teave, et Malta Vabariik on mittekriitilisest kasutusest kõrvaldanud haloone sisaldavad tuletõrjesüsteemid ja tulekustutid kõikidel laevadel, mis on lisatud tema vastusele märgukirjale, ning on need haloonid võtnud taaskasutusele, siis leiab komisjon, et Malta Vabariik on rikkunud määruse artikli 4 lõike 4 punktist v ja artiklist 16 tulenevaid kohustusi.
   
      (1)  EÜT L 244, lk 1; ELT eriväljaanne 15/05, lk 190.